section_heading: Laktacija
paragraph_text: Dva do šest dana nakon poroda majčino mlijeko će se početi proizvoditi u većoj količini.<ref> Dojke će biti tople, tvrde i pune na dodir. Ovo mlijeko mora izaći i najbolje je isprazniti dojku dojenjem ili izdajanjem kako ne bi došlo do zastoja mlijeka, tj. mastitisa. U narednih nekoliko dana i tjedana dojke će prilagođavati proizvodnju mlijeka djetetovim potrebama — što češće dijete siše, to se više mlijeka stvara. Majčin san često je poremećen jer je noćno buđenje normalno kod novorođenčeta, a novorođenčad je potrebno hraniti svaka dva do tri sata, uključujući i noću. Savjetnica za dojenje, patronažna sestra, medicinska sestra ili postnatalna doula mogu pomoći.